CELEX: 62014CN0350
Language: el
Date: 2014-07-21 00:00:00
Title: Υπόθεση C-350/14: Αίτηση προδικαστικής αποφάσεως την οποία υπέβαλε το Tribunale civile di Trieste (Ιταλία) στις 21 Ιουλίου 2014 — Florin Lazar, εκπροσωπούμενος από τον Luigi Erculeo, κατά Allianz SpA

6.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 351/4
            
         Αίτηση προδικαστικής αποφάσεως την οποία υπέβαλε το Tribunale civile di Trieste (Ιταλία) στις 21 Ιουλίου 2014 — Florin Lazar, εκπροσωπούμενος από τον Luigi Erculeo, κατά Allianz SpA
   (Υπόθεση C-350/14)
   2014/C 351/05
   Γλώσσα διαδικασίας: η ιταλική
   
      Αιτούν δικαστήριο
   
   Tribunale civile di Trieste
   
      Διάδικοι στην υπόθεση της κύριας δίκης
   
   
      Ενάγων: Florin Lazar, εκπροσωπούμενος από τον Luigi Erculeo
   
      Εναγόμενη: Allianz SpA
   
      Προδικαστικά ερωτήματα
   
   Πώς πρέπει να ερμηνευθεί το άρθρο 4, παράγραφος 1, του κανονισμού (ΕΚ) 864/2007 (1) για το εφαρμοστέο δίκαιο στις εξωσυμβατικές ενοχές (Ρώμη II), κατά το οποίο: «Το εφαρμοστέο δίκαιο επί εξωσυμβατικής ενοχής η οποία απορρέει από αδικοπραξία είναι το δίκαιο της χώρας στην οποία επέρχεται η ζημία»; Συγκεκριμένα
   
               1)
            
            
               Πώς πρέπει να ερμηνευθεί η έννοια του «τόπου στον οποίο έλαβε χώρα το ζημιογόνο γεγονός» κατά το άρθρο 4, παράγραφος 1, του κανονισμού (ΕΚ) 864/2007, σε περίπτωση αγωγής αποζημιώσεως για περιουσιακή και μη περιουσιακή ζημία την οποία άσκησαν συγγενείς θανόντος σε τροχαίο ατύχημα το οποίο έλαβε χώρα στο κράτος του δικάζοντος δικαστηρίου, όταν αυτά τα μέλη της οικογένειας κατοικούν σε άλλο κράτος μέλος της Ευρωπαϊκής Ένωσης και υπέστησαν στο κράτος αυτό την εν λόγω ζημία;
            
         
               2)
            
            
               Μήπως, για τους σκοπούς εφαρμογής του άρθρου 4, παράγραφος 1, του κανονισμού (ΕΚ) 864/2007, η περιουσιακή και μη περιουσιακή ζημία που υπέστησαν, στο κράτος κατοικίας τους, συγγενείς θανόντος σε τροχαίο ατύχημα, το οποίο έλαβε χώρα στο κράτος του δικάζοντος δικαστηρίου, πρέπει να χαρακτηριστεί ως «ζημία» υπό την έννοια του πρώτου μέρους του άρθρου 4, παράγραφος 1, ή ως «έμμεσα αποτελέσματα» υπό την έννοια του δεύτερου μέρους της ίδιας διατάξεως;
            
         
      (1)  Κανονισμός (ΕΚ) 864/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για το εφαρμοστέο δίκαιο στις εξωσυμβατικές ενοχές (Ρώμη II) (ΕΕ L 199, σ. 40).